Søren Knudsen & Maren Nielsdatter - Min Jyske Slægt
Søren Knudsen & Maren Nielsdatter
3. marts 1823 (64 år)
Begravet 9. marts 1823 på Lynderup kirkegård
1. marts 1843
Begravet 12. marts 1843 på Lynderup kirkegård
Niels Christensen Kieldgaard
Både Søren Knudsen og Maren Nielsdatter blev født i Lynderup sogn, men da sognets kirkebog først er bevaret fra 1769, kan deres dåbsindførsel ikke verificeres.
Knud Nielsen i Lynderup fik en søn Søren [Knudsen] konfirmeret i Lynderup kirke den 6. april 1777, og ved folketællingen 10 år senere, i 1787, finder vi Søren Knudsen på 28 år hjemme hos faderen Knud Nielsen i Lynderup. Søren Knudsen skulle være barn af faderens første ægteskab, så den kvinde, der er Knud Nielsens kone ved folketællingen i 1787, er altså ikke Søren Knudsens mor.
Maren Nielsdatter blev født omkring 1768, som datter af Niels Christensen Kieldgaard og Anne Christensendatter. Hun blev konfirmeret i Lynderup kirke i 1787.
Maren Nielsdatter fik en uægte datter i 1790. Hun blev døbt Anne den 10. oktober 1790, og som barnefader blev udlagt Thomas Jensen i Lynderup. Pigen blev dog ikke mere end 10 år gammel. Hun blev begravet den 1. marts 1801 sammen med halvbroderen Knud, og der blev da noteret i kirkebogen, at det var Søren Knudsens 2 børn, der blev begravet. Det er altså ikke helt rigtigt, da Søren Knudsen ikke var hendes biologiske far.
Søren Knudsen og Maren Nielsdatter af Lynderup blev trolovet den 29. juli 1794, og forloverne var Niels Juul og Niels Isach fra Lynderup by. Parret blev copuleret i Lynderup kirke den 2. oktober 1794.
De bosatte sig på den gård i Lynderup by, som Søren Knudsens far var fæster af. Fæstebrevet eller reversen for Søren Knudsen er dog først indført i fæsteprotokollen for Lynderupgård i 1803, og det var flere år efter, at faderen var død i 1796.
Søren Knudsen og Maren Nielsdatter fik børnene:
Niels Sørensen (hjemmedøbt, fremstillet 25.5.1795 i Lynderup kirke , død efter 1845). Tvilling.
Kirsten Sørensdatter (hjemmedøbt, fremstillet 25.5.1795 i Lynderup kirke, død efter 1843). Tvilling. Hun blev gift med gårdmand Niels Pedersen i Lynderup.
Knud Sørensen (hjemmedøbt, fremstillet 5.11.1797 i Lynderup kirke , begravet 1.3.1801 på Lynderup kirkegård). Han blev 3¼ år gammel.
Mette Marie Sørensdatter (hjemmedøbt 9. juni, fremstillet 7.7.1799 i Lynderup kirke , død efter 1860). Hun var hjemme hos moderen i 1824. Blev gift med husmand Christen Pedersen i Låstrup.
Knud Sørensen (hjemmedøbt 4.4.1802, fremstillet 9.5.1802 i Lynderup kirke, død 1856). Han tjente hos Jens Kjeldgaard i Lynderup i 1824.
Ane Kirstine Sørensdatter (hjemmedøbt 2x.1.1804, fremstillet 25.3.1804i Lynderup kirke, død efter 1845). Tjenestepige i 1824. Hun blev gift med gårdfæster Peder Terkildsen i Låstrup.
Christen Sørensen (hjemmedøbt, fremstillet 17.8.1806 i Lynderup kirke, død efter 1840).
Maren Sørensdatter (hjemmedøbt 22.5.1808, fremstillet 17.7.1808 i Lynderup kirke, død efter 1843). Tjenestepige i 1824. Tjente i Handest i 1843.
Ane Sørensdatter (hjemmedøbt 10.6.1810, fremstillet 8.7.1810 i Lynderup kirke, død efter 1843). Tjente i Haverslev i 1843.
Ved folketællingen i 1801 bestod familien af husbond og hans kone samt 4 mindreårige børn (Niels og Kirsten på 6 år, Knud på 4 år og Mette på 2 år), og derudover var der en 15-årig tjenestepige Anne Christensdatter.
Søren Knudsen døde den 3. marts 1823, og han blev begravet på Lynderup kirkegårde den 9. marts 1823, 66 år gammel. Ved folketællingen i 1834 sad Maren Nielsdatter som gårdmandsenke på gården i Lynderup. Hun var 66 år, og den ældste søn Niels Sørensen boede også på gården sammen med sin kone Gertrud Mortensdatter og deres 2 små børn Søren og Maren på 4 og 3 år. Niels Sørensen havde bestyret gården siden faderens død i 1823. Sønnen Christen Sørensen var tjenestekarl på gården. Ved folketællingen i 1840 var situationen den samme, nemlig af Maren Nielsdatter stadig var fæstegårdmandsenke, og sønnen Niels var bestyrer, mens Christen var tjenestekarl, men blot blev betegnet som "Huusmoders Søn".
Maren Nielsdatter døde den 1. marts 1843, 78 år gammel, og hun blev begravet på Lynderup kirkegård den 12. marts 1843. Og ved folketællingen i 1845 ser det ud til, at Niels Sørensen har overtaget gården.
Lynderup-Ulbjerg kirkebog (Rinds herred) 1769-1813. [AO opsl. 125 (MND's barn Anne døbt 1790), 130 (trol. og vielse 1794), 131 (tvillinger døbt 1795), 134 (barn døbt 1797), 138 (barn døbt 1799), 141 (2 børn begr. 1801), 144 (barn døbt 1802), 148 (barn døbt 1804), 151 (barn døbt 1806), 154 (barn døbt 1808), 157 (barn døbt 1810), 176 (SK konf. 1777), 178 (MND konf. 1787)].
Lynderup kirkebog (Rinds herred) 1813-1853. [AO opsl. 210, (SK død 1823), 225 (MND død 1843)].
Lynderupgård skifteprotokol 1777-1850 fol. 439 og 446b. Også på Internettet via Familysearch. [Skifte efter Søren Knudsen, død 1823]. [1]
Lynderupgård skifteprotokol 1777-1850 fol. 534. Også på Internettet via Familysearch. [Skifte efter Maren Nielsdatter, død 1843].
Folketællingen for Lynderup sogn 1787, 1801, 1834, 1840, 1845.
Hentet fra "http://minjyskeslaegt.dk/index.php?title=Søren_Knudsen_%26_Maren_Nielsdatter&oldid=10287"
Denne side blev senest redigeret 5. marts 2018 kl. 18:49.